ฮ่องกงหวั่น 2สามีภรรยาแพร่โควิด พบคนในอพาร์ตเมนต์เดียวกันติดเชื้อแล้ว 4
ทางการฮ่องกงหวั่นวิตก อาจจะเกิด ซุปเปอร์สเปรดเดอร์ ขึ้น หลังจากพบคู่สามีภรรยาแพร่เชื้อให้กับเพื่อนบ้านในอพาร์ตเมนต์ ติดเชื้อแล้ว 4เมื่อวันที่ 2 มิถุนายน สำนักข่าวเอสซีเอ็มพี รายงานว่า ทางการฮ่องกงได้พบผู้ติดเชื้อไวรัสโคโรนาสายพันธุ์ใหม่ 2019 หรือโควิด-19 รายใหม่เพิ่ม 4 ราย โดยผู้ติดเชื้อรายใหม่ทั้งหมดอาศัยอยู่ในอพาร์ตเมนต์เดียวกันกับคู่สามีภรรยา ที่ทางการเคยตรวจพบว่าติดโรคโควิด-19 เมื่อวันอาทิตย์ที่ 31 พฤษภาคม ที่ผ่านมา ซึ่งทางการได้แสดงความกังวลว่าสองสามีภรรยาคู่นี้อาจจะเป็น ซุปเปอร์สเปรดเดอร์ (Super Spreader) ได้ และยังมีรายงานว่าเพื่อนร่วมงานสองคน และเจ้าหน้าที่แพทย์ที่นำตัวส่งโรงพยาบาล ติดโรคโควิด-19 เช่นเดียวกันทางการฮ่องกงได้สั่งให้เจ้าหน้าที่ตรวจสอบอพาร์ตเมนต์ดังกล่าว และยังไม่มีคำสั่งให้ประชาชนคนอื่นๆ ที่อาศัยอยู่ในตึกเดียวกันให้อพยพออกจากอาคารจากจำนวนผู้ป่วยใหม่ที่เพิ่มขึ้น ทำให้ทางฮ่องกงยังไม่ยกเลิกและยืดคำสั่งห้ามไม่ให้ประชาชนรวมตัวมากกว่า 8 คนไปอีกสองสัปดาห์ โดยนางแครี่ แลม ผู้ว่าการเกาะฮ่องกงได้แสดงความกังวลกับการพบผู้ป่วยใหม่ในครั้งนี้เป็นอย่างมาก เพราะอาจจะทำให้ฮ่องกงเผชิญกับผู้ป่วยที่เพิ่มมากขึ้นแบบที่ไม่เคยเจอมาก่อน ซึ่งก่อนหน้านี้ฮ่องกงไม่พบผู้ป่วยใหม่ที่ติดเชื้อในประเทศนานร่วมสองสัปดาห์ขณะนี้ฮ่องกงมียอดผู้ป่วยสะสมมากกว่า 1000 ราย และมีผู้เสียชีวิตจากเชื้อไวรัสมรณะ 4 ศพ.
ทางการฮ่องกงหวั่นวิตก อาจจะเกิด ซุปเปอร์สเปรดเดอร์ ขึ้น หลังจากพบคู่สามีภรรยาแพร่เชื้อให้กับเพื่อนบ้านในอพาร์ตเมนต์ ติดเชื้อแล้ว 4 
โควิด-19,ไวรัสโคโรนา,COVID-19,ซุปเปอร์สเปรดเดอร์,โควิดฮ่องกง,ฮ่องกง